钦定古今图书集成/历象汇编/庶征典/第102卷 > 《符瑞图》 > 《汉皇竹宫望拜神光赋》唐·令狐楚
## 钦定古今图书集成/历象汇编/庶征典/第102卷 > 《符瑞图》 > 《汉皇竹宫望拜神光赋》唐·令狐楚

大事在祀，吉日惟辛。伟汉皇之光宅，礼太一之威神。
就阳位，叙彝伦。青旌既载，苍璧斯陈。帝德惟馨，虔精
诚而上感；天心不昧，发神光而下臻。斯所以昭乎望
拜之地，肃尔侍祠之人。懿兹珍神，寔曰灵贶。夺月之
魂，韬云之状，集于祠侧。照此坛上，神实临下以无私，
君亦当仁而不让。是时也，神光未动，远霭初收，天宇
“清而群动和肃，帝座正而万灵怀柔。倏尔电烻，熠若
星流，谓珠蚌之初剖，疑烛龙而暂游。”武皇于是委玉
佩，俛翠旒，自竹宫望圆坵，拜上帝之赐，拥明神之休。
遐征所闻，以此为异。歌童不吴以奏曲，从臣勿亵而
在位。奉其道，永肩一心；答其祥。敢有二事？光之降也，
带爟火兮侵燎烟。临仙仗以增焕，映“灵丘而乍圆。帝
之望也，爇香肃兮奠元酒。布清意而不倦，俨威仪而
方久。善行无辙迹，抟之乃无盛德有形容，视之而有
神。既格思，人皆见之助。逮暗之祭彰，烛幽之时讵。比
夫望于观台而为备，坐彼宣室而受釐。故能飞扇英
声，腾乎茂实。”笑鲁郊鼷鼠之告僣，鄙秦祀野鸡而获
吉。来或从东，似合序于春令；至常以夜，若避明于朝
日。今国家成功，巍乎明德。猗欤！铺鸿猷而前王所羡，
崇严祀而左史宜书。备礼告天，帝既逾于孝武；观光
献赋，愚窃慕夫相如。